Վիտորե Պիզանի

Վիտորե Պիզանի (իտալերեն՝ Vittore Pisani, (), իտալացի լեզվաբան, հնդեվրոպական և ընդհանուր լեզվաբանության մասնագետ։

Կրթություն 
Ավարտել է Հռոմի (1922) համալսարանը։ 1933-1935 թվականներին՝ Ֆլորենցիայի համալսարանի պրիվատդոցենտ, Կալյարիի (1935-1938) և Միլանի (1938-1969) համալսարանների պրոֆեսոր, Լոմբարդո ակադեմիայի անդամ և Լինցեի ազգային ակադեմիայի թղթակից անդամ։

Զբաղմունքներ և ուսումնասիրություններ 
Զբաղվել է հնդեվրոպական և ռոմանական լեզվաբանության խնդիրներով («Հնդեվրոպական լեզվի նախապատմության ուսումնասիրություն», 1933, «Հնդեվրոպաբանություն և աշխարհագրական լեզվաբանություն», 1939, «Հնդեվրոպական լեզվաբանության ներածություն», 1962)։ Ունի արժեքավոր ուսումնասիրություններ հնդեվրոպական լեզվաբանության և գրականության վերաբերյալ «Հայերենի ավանդ» (1934), «Հայկականք» (1934), «Հայերենի հնչյունաբանության ուսումնասիրություն» (1950-1951) և այլ հայերենագիտական ուսումնասիրություններում շոշափել է բազմաբնույթ հարցեր։ Պիզանին առանձնակի ուշադրություն է դարձրել իտալական լեզուների (ֆալիսկերեն, ումբրերեն, օսկերեն և այլն), ինչպես նաև հունարենի, լատիներենի ուսումնասիրմանը, իտալերենի ծագումնաբանությանը և պատմահամեմատական քննությանը («Լեզվաբանության պատմության ուրվագծեր», 1959, «Լատիներենի պատմահամեմատական քերականություն», 1962, «Ծագումնաբանություն։ Պատմություն։ Խնդիրներ։ Տեսություն», 1967, «Լեզուներ ու մշակույթներ», 1969, «Հունարենի պատմության ձեռնարկ», 1972 և այլն)։

Ծանոթագրություններ 

Փետրվարի 23 ծնունդներ
Հռոմ քաղաքում ծնվածներ
Իտալացի լեզվաբաններ